Norwich

Norwich es un cité del oriente de Anglia. It es li sede administrativ del comtia Norfolk. It have du catedrales, anglican e catolic, e un universitá, li universitá de East Anglia. Su population (2011) es 132 512.

Li Anglo-Saxones fundat li cité inter li 5. e li 7. secul. In li 11. secul Norwich esset, pos London, li duesim max grand cité de Anglia. Un castelle esset constructet tost pos li conquesta Norman de 1066; hodie su turre principal alberga li Norwich Castle Museum. Li construction del catedrale (anglican desde li Reformation) comensat in 1096.

Li grand richesse de Norwich in li medievie esset fundat sur li mercie in lane. Mult bell eclesias esset constructet, notabilmen St Peter Mancroft.

Li catedrale catolic de Santo Joannes li Baptist esset constructet inter 1882 e 1910, designat del fratres George Gilbert Scott Junior e John Oldrid Scott. Li universitá de East Anglia esset fundat in 1963.

Li football-club Norwich City es li max successosi del region East Anglia, e li sol quel in recentes annus ha ludet in li prim liga anglesi (li max recentemen in 2015-16).